ማዝሙረ.
21.
ዛማረታ ሀላቃስ ፃፈትዳ ዳዊታ ማዝሙረ ጎዳዉ፥ ካዎይ ነ ዎልቃን ኡፋይቴስ፤ ነ እምዳ ፆኑዋን ሀሹ ጌስ። 
እያ ዎዛና አሙዋ እያዉ እማዳሳ፤ እያ መተርሻ ዎሳ እያ ድጋባካ። ሳላሀ 
ሎኦ አንጆራ እያ ሞካሳ፤ ዋላህ ባይና ዎርቃ ካላቻ እያ ሁጰን ዎꬃሳ። 
እ ነና ደኦ ኦይችስ፤ ዳሮ ላይꬅነ አዱሳ ደኦ እማዳሳ። 
ኔኒ እያዉ ፆኖ እምዳ ግሾ፥ እያ ቦንቾይ ዳርስ፤ ግታተꬅነ ቴማ እያዉ እማዳሳ። 
መርና አንጁዋ እያዉ እማዳሳ፤ ነ በንቱዋን እያ ኡፋይሳሳ። 
ካዎይ ጎዳን አማነቴስ፤ ኡባፈ ꬎቃ ፆሳ ማሮታይ፥ እያራ ደእያ ግሾ እ ዳጋመና። 
ነ ኩሸይ ነ ሞርከታ፥ ነ ኡሻቻ ኩሸይ ነና እፀይሳታ ደማና። 
ነ ቆንጭያ ዎደ ጮጨ ታማዳ ኤንታ ፁጋና፤ ጎዳይ ባ ሀንቆ ሱሎን ኤንታ ምታና፤ እያ ታማይ ኤንታ ማና። 
ኔኒ ኤንታ ናይታ ቢታፈ፥ ኤንታ ኮቻ አሳ ግዶፈ ꬋይሳና። 
ነ ሞርከት ነ ቦላ ቶቦሶና፤ ኢታባ ማቀቶሶና፥ ሽን ፖሎኮና። 
ኔኒ ኤንታ ነ ዶንግያን ዱካና፤ ኤንታ ጉየ ዛራዳ ጎዳና። 
ጎዳዉ፥ ነ ምኖተꬃን ꬎቁ ꬎቁ ጋ፤ ነ ዎልቃ ግሾ ጋላታ ማዝሙረ የፆስ። 
