ማዝሙረ.
112.
ጎዳ ጋላትተ፤ ጎዳስ ያየይስነ እያ ኪታ ናገይስ አንጀትዳይሳ። 
እያ ናይት ቢታን ዎልቃማ ግዳና፤ ሱረ አሳ የለታይ አንጀታና። 
ሻሎይነ ዱረተꬅ እያ ኬꬃን ደኤስ፤ እያ ፅሎተꬃይ መርናዉ ዳና። 
ኬሀ፥ ፅሎነ ቃትያ አሳስ፥ ꬉማ ግዶን ፖኦይ ፖኤስ። 
ኬሀተꬃን ጮ ታልእያ ኡራስ፥ ባ ኦሱዋ ሱረተꬃን ኦꬅያ ኡራስ ኬሀባይ ያና። 
ፅሎ አስ አዉደካ ኩንደና፤ እ መርናዉ ሀሳየታና። 
እያ ዎዛናይ ህርጎና ግሾነ እ ጎዳን አማነትያ ግሾ፥ ኢታባ ስእኮካ እ ዳጋመና፤ 
እያ ዎዛናይ ምኖ ግድያ ግሾ ያየና፤ ዉርሰꬃን እያ ሞርከት ፆነትን በአና። 
እ ማንቁዋስ ዳርስድ እሜስ፤ እያ ፅሎተꬃይ መርናዉ ደኤስ፤ እያ ካጨይ ቦንቾን ꬎቁ ꬎቁ ጋና። 
ኢታ አስ ሄሳ በእድ ይሎቴስ፤ መተርሸ ሳፅሸ ጮ ꬋዬስ፤ ኢታ አሳ አሞይ ጮ አታና። 
