ማዝሙረ.
52.
ዳዊቲ ዛማረታ ሀላቃስ አኬካን ፃፍዳ ግንፆ ኤዶመ ቢታ አስ ግድዳ ዶይቅ ሳኦላኮ ብድ፥ “ዳዊቲ አብመለከ ሶ ብስ” ያግድ ኦድ ስምን፥ ዳዊቲ ፃፍዳ ማዝሙረ ነኖ፥ ዎልቃማ ኡራዉ፥ ኢታተꬃን አይስ ኦቶርታይ? ነኖ ፆሳን ካትዳይሶ ኡባ ዎደ አይስ ጬቀታይ? 
ነኖ፥ ዎርዶ ኦደተይሶ፥ ነ ሀራታ ꬋይሳናዉ ማቀታሳ፤ ነ እንፃርሳይ ቃራ ማቅላ መላ። 
ነ ሎኦ አጋዳ ኢታ ዶሳሳ፤ ቱማ አጋዳ ዎርዶ ኦደታሳ። ሳላሀ 
ነኖ፥ ዎርዳንቹዋዉ፥ ነ ቦሻ ቃላ ኡባ ዶሳሳ። 
ፆሳይ ነና መርናዉ መንꬃና፤ ፆሳይ ነና መንረꬃናነ ነ ኬꬃፈ ዳፍድ ከሳና፤ ነና ደኦን ደኤይሳታ ግዶፈ ሾድድ የጋና። ሳላሀ 
ፅሎት ሄሳ በእድ ያያና፤ ኤንቲ ሀይሳዳ ያግድ፥ ነ ቦላ ሚጫና፤ 
“ፆሳ ባዉ ገሸ ኦꬅቦና፥ ባ ዱረተꬃን አማነትዳ፥ ኢታ ኦሶን ምንዳ፥ አድያ ሀይሳ በእተ” ያጋና። 
ሽን ታኒ ፆሳ ኬꬃን አጭያ ሻማሆ መላ፤ እያ ሲቁዋን ታኒ መርናዉ አማነታይስ። 
ነ ኦꬅዳ ግሾ መርናዉ ታ ነና ጋላታና፤ ኔኒ ሎኦ ግድያ ግሾ ነ ሱንꬃን ኡፋይስ ኦꬃና፤ ጌሻታ ስንꬃን ታ ነና ሳባና። 
