ማዝሙረ.
46.
ቆረ ናይት ዛማረታ ሀላቃስ ፃፍዳ ማዝሙረ “ጌላኦ ናይታ የꬅ” ጌተትያ ጩꬃን የፀትዳ ማዝሙረ ፆሳይ ኑ ቆሰትድ አትያ፥ በሰነ ኑ ዎልቃ። ኑና መቶይ ጋክያ ዎደ፥ እ ኑና ማዳናዉ ኡባ ዎደ ኑ ማታን ደኤስ። 
ሄሳ ግሾ፥ ቢታይ ቃፅያኮካ፥ ደረት አባን ኩንድያኮካ፥ ኑኒ ያዮኮ። 
አባይ ጉምድ ጎፖንትኮካ፥ እያ ዎልቃማ ዙልያን ደረት ኮኮርያኮካ፥ ኑኒ ዳጋሞኮ። ሳላሀ። 
ኡባፈ ꬎቃ ፆሳይ ደእያ፥ ፆሳ ካታማ፥ ጌሻ በሳ፥ ኡፋይስያ እስ ሻፍ ደኤስ። 
ፆሳይ እያ ግዶን ደእያ ግሾ፥ ሄ ካታማይ ቃፀና፤ ዎንታ ጉራ ፆሳይ እያ ማዳና። 
ደረይ ዳጋምስ፤ ካዎተꬃት ቃፆሶና፤ ፆሳይ ባ ቃላ ስስስ፤ ቢታይ ትልእስ። 
ኡባፈ ዎልቃማ ጎዳይ ኑራ ደኤስ፤ ያይቆባ ፆሳይ ኑ ቆሰትድ አትያ በሰ። ሳላሀ 
ሃ ዪተ፤ ጎዳ ኦሱዋ ፄልተ፤ ቢታ ዋትድ ꬋይስዳኮ በእተ። 
እ ቢታ ቦላ ደእያ ኦላ ኡባ ተቄስ፤ ዶንገነ ቶራ መንꬄስ፤ ጎንዳልያ ታማን ፁጌስ። 
ዎፑ ጊተ፤ ታኒ ፆሰ ግደይሳ ኤርተ፤ ታኒ ካዎተꬃታ ግዶን ꬎቁ ꬎቁ ጋና፤ ቢታ ቦላካ ꬎቁ ꬎቁ ጋና። 
ኡባፈ ዎልቃማ ጎዳይ ኑራ ደኤስ፤ ያይቆባ ፆሳይ ኑ ቆሰትድ አትያ በሰ። ሳላሀ። 
